|  |  |
| --- | --- |
| *BIROUL DE INFORMARE ŞI RELAŢII PUBLICE* |  20/05/2022 |
| Nr. 603/VIII/2 |  |

Către, **G4MEDIA**

În atenția Alex Costache

 La solicitarea dvs. din data de 20 mai 2022, Biroul de Informare și Relații Publice este abilitat să vă transmită următoare:

 Cu referire la aspectele menționate de dvs. în solicitare, există în lucru un dosar penal la Serviciul teritorial Ploiești, în care urmărirea penală se desfășoară doar cu privire la faptă (“in rem”).

Această etapă nu are caracterul formulării unor acuzații împotriva unei/unor persoane, ci are doar semnificația instituirii cadrului procesual în care se pot strânge probe pentru a se stabili caracterul penal sau nepenal al anumitei/anumitor fapte.

Dosarul a fost înregistrat la DNA pe data de 10.02.2022 ca urmare a declinării competenței de soluționare de către altă unitate de parchet.

În acest moment, alte detalii nu se pot oferi, deoarece le sunt incidente dispozițiile art. 12 alin 1 din Legea 544/2001.

BIROUL DE INFORMARE ŞI RELAŢII PUBLICE